Premierul Viorica Dăncilă a anunțat, în ședința de Guvern de azi, majorarea pensiilor cu 10% de la 1 iulie. În același timp și prestațiile pentru persoanele cu dizabilități vor fi mărite, de la aceeași dată.

„Pensiile românilor se vor majora de la 1 iulie. E o responsabilitate și o datorie de onoare pentru cei peste 5 milioane de pensionari. Punctul de pensie va creste cu 10% de la 1 iulie 2018, de la 1.000 lei la 1.100. Pensia minima garantata va creste cu 23% de la 1 iulie, la 640 lei. Vorbim de valori nete, pensiile sub 2.000 lei nu sunt impozitate”, a spus Viorica Dăncilă.

Premierul Dăncilă a declarat că, tot de la 1 iulie, se vor mari și prestațiile sociale pentru persoanele cu dizabilități.